പി.എസ്. രാധാകൃഷ്ണൻ

പ്രമുഖ എഴുത്തുകാരനും മലയാളചലച്ചിത്രനിരൂപകനുമാണ് **പി.എസ്. രാധാകൃഷ്ണൻ** (ജനനം :  1967). മികച്ച ചലച്ചിത്രനിരൂപകനുള്ള 2012 ലെ ദേശീയ ചലച്ചിത്രപുരസ്‌കാരം ലഭിച്ചു
## ജീവിതരേഖ
പി എസ് രാധാകൃഷ്ണൻ - മഹാത്മാഗാന്ധി സർവ്വകലാശാലയിൽ സീനിയർ പ്രൊഫസറായി പ്രവർത്തിക്കുന്നു. ഡീൻ, സിന്റിക്കേറ്റ് മെമ്പർ എന്നീ മേഖലകളിൽ പ്രവർത്തിച്ചിട്ടുണ്ട്. അദ്ധ്യാപകൻ,ഗവേഷകൻ,എഴുത്തുകാരൻ, മാർഗദർശി, സാഹിത്യവിമർശകൻ എന്നീ നിലകളിൽ പ്രശസ്തൻ.  സാഹിത്യം, ചലച്ചിത്രം,സംസ്കാരപഠനം, വിവർത്തനം, തർജ്ജമ, നാടകപഠനം തുടങ്ങിയ മേഖലകളിൽ പഠനങ്ങളും പുസ്തകങ്ങളും രചിച്ചിട്ടുണ്ട്. കോട്ടയം സി.എം.എസ്‌.കോളജ്‌, ബസേലിയസ്‌ കോളജ്‌, ചങ്ങനാശ്ശേരി എസ്‌.ബി. കോളജ്‌, സ്കൂൾ ഓഫ് ലെറ്റേഴ്സ് എന്നിവിടങ്ങളിൽ വിദ്യാഭ്യാസം. മഹാത്മാഗാന്ധി സർവകലാശാലയിൽ നിന്ന് ***'ഭാരതീയസൗന്ദര്യദർശനത്തിന്റെ സ്വാധീനം മലയാള വിമർശനത്തിൽ: കുട്ടികൃഷ്ണമാരാരുടെ കൃതികളെ ആധാരമാക്കി ഒരു പഠനം***' എന്ന വിഷയത്തിൽ പി.എച്ച്‌.ഡി. ലഭിച്ചു. യു. ജി. സി. ഗവേഷണപദ്ധതിയുടെ ഭാഗമായി 'ജനപ്രിയ സാഹിത്യം' എന്ന വിഷയത്തിൽ ഗവേഷണം പൂർത്തിയാക്കി. സംസ്ഥാനചലച്ചിത്ര അക്കാദമിയുടെ ഫെല്ലോഷിപ്പിൽ 'ദേശീയതയും സിനിമയും', 'വടക്കൻപാട്ടു സിനിമകൾ' എന്നീ വിഷയങ്ങളിൽ ഉപരിപഠനം. കാലടി സംസ്കൃത സർവ്വകലാശാലയിൽ അദ്ധ്യാപകനായിരുന്നു (1995 - 2010).  മഹാത്മാഗാന്ധി സർവകലാശാലയിൽ സ്‌കൂൾ ഓഫ് ലെറ്റേഴ്‌സിന്റെ ഡയറക്ടറായിരുന്നു(2012-2016). സ്‌കൂൾ ഓഫ് ലെറ്റേഴ്‌സിന്റെ ഡീനായി പ്രവർത്തിച്ചു(2016- 2018, 2023- 2025). തുടർന്ന് മഹാത്മാഗാന്ധി സർവകലാശാല സിന്റിക്കേറ്റ് മെമ്പറായി പ്രവർത്തിച്ചു(2023- 2025).  
## ദേശീയ ചലച്ചിത്രപുരസ്‌കാരം
#ദേശിയ പൗരൻ
#നവ സിനിമ
#നടൻ സത്യൻ 
#മധു 
# തിലകന്റെ അഭിനയത്തെക്കുറിച്ചുള്ള വിശകലനം
# പാട്ടകങ്ങളിലെ സംസ്‌കാരരൂപങ്ങൾ
എന്നീ ലേഖനങ്ങളാണ് ദേശീയ ചലച്ചിത്രപുരസ്‌കാരത്തിനായി പരിഗണിച്ചത്.
## കൃതികൾ
*കുട്ടികൃഷ്‌ണമാരാരുടെ സൗന്ദര്യദർശനം ( 1999, ഡി സി ബുക്ക്സ്).
*സാഹിത്യം ചരിത്രം സംസ്‌കാരം:മാറുന്ന സമവാക്യങ്ങൾ (2005 കറൻ്റ് ബുക്ക്സ്).
*കുട്ടികൃഷ്ണമാരാര് (2010, കേന്ദ്ര സാഹിത്യ അക്കാദമി).
*ചരിത്രവും ചലച്ചിത്രവും; ദേശ്യഭാവനയുടെ ഹർഷമൂല്യങ്ങൾ (2010 കേരള ഭാഷാ ഇൻസ്റ്റിറ്റൂട്ട്).
*ഭാവനയുടെ ചരിത്രാവർത്തം; മലയാളകഥയുടെ കാലാവസ്ഥകൾ (2011, എസ് പി സി എസ്).
*ദൃശ്യഹർഷത്തിന്റെ സമയരേഖകൾ; ഇന്ത്യൻ സിനിമയുടെ നൂറു വർഷങ്ങൾ (2013, എസ് പി സി എസ്).
*മാരാരും മലയാളവിമർശനവും:രസധ്വനി വായനകൾ (2016, കേരള സാഹിത്യ അക്കാദമി.)
*സംസ്കാരദേശീയതയുടെ ചലച്ചിത്രപാഠങ്ങൾ. ( 2016, ചിന്ത പബ്ലിക്കേഷൻസ്).
*എതിർദിശകൾ:സാഹിത്യചരിത്രത്തിലെ പക്ഷപാത(O)ങ്ങൾ. (2017,കേരള ഭാഷാ ഇൻസ്റ്റിറ്റൂട്ട്).
*ദൃശ്യഹർഷം (മഹാത്മാഗാന്ധി സർവകലാശാല ബി.എ/ബി.എസ് സി സെമസ്റ്റർ-3 കോമൺ കോഴ്സ് മലയാളം പാഠപുസ്തകം 2017,എസ് പി സി എസ്).
*സംസ്കാരപഠനം: പുതിയ സങ്കൽപ്പനങ്ങൾ(എഡിറ്റർ, എസ്. പി. സി. എസ്, 2018)
*വടക്കൻപാട്ടു സിനിമകൾ: ചരിത്രം സംസ്കാരം രാഷ്ട്രീയം(2021,കേരള ചലച്ചിത്ര അക്കാദമി).
*സാഹിത്യചരിത്രവിജ്ഞാനീയം:സങ്കൽപ്പനം സീമപനം സമകാലികത (2022,കേരള ഭാഷാ ഇൻസ്റ്റിറ്റൂട്ട്).

## പുരസ്കാരങ്ങൾ/ഫെല്ലോഷിപ്പുകൾ
*മികച്ച ചലച്ചിത്രനിരൂപകനുള്ള ദേശീയ പുരസ്കാരം (**സ്വർണ്ണ കമൽ**) (2012)
*സംസ്ഥാന ചലച്ചിത്രപുരസ്‌കാരം ( 2008, 2009, 2010 ).
*ഫിലിം ക്രിട്ടിക്‌സ് പുരസ്‌കാരം (2006, 2008, 2013).
*മികച്ച സാഹിത്യ നിരൂപകനുള്ള **'തായാട്ട്**' അവാർഡ് (2012). 
*യു.ജി.സി ഗവേഷണ ഫെല്ലോഷിപ്പ് - **''ജനപ്രിയസാഹിത്യത്തിന്റെ സാമൂഹിക സാംസ്കാരിക ചരിത്രം.**(2019)''
*ചലച്ചിത്ര അക്കാദമിയുടെ ഫെല്ലോഷിപ്പ് (ദേശീയതയും സിനിമയും) (2007).
*ചലച്ചിത്ര അക്കാദമിയുടെ ഫെല്ലോഷിപ്പ് (വടക്കൻ പാട്ടു സിനിമകൾ).
## അവലംബം


വർഗ്ഗം:1967-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളചലച്ചിത്രനിരൂപകർ